हाई कोर्ट ब्लास्ट : दो लोग हिरासत में  
किश्तवार से दो लोगों को पूछताछ के लिए हिरासत में लिया गया है। इरशाद और फारूक नाम के ये दोनों लोग आत्मसमर्पण कर चुके आतंकवादी हैं।
दिल्ली हाई कोर्ट ब्लास्ट मामले में पुलिस ने जम्मू के किश्तवार से दो लोगों को पूछताछ के लिए हिरासत में लिया है। इरशाद अहमद और फारूक अहमद नाम के ये दोनों लोग आत्मसमर्पण कर चुके आतंकवादी हैं। पुलिस ने इन दोनों के कंप्यूटर भी जांच के लिए जब्त किया है। इससे पहले भी पुलिस ने सोहेब नाम के एक छात्र को ई-मेल भेजने के मामले में पूछताछ के लिए हिरासत में लिया था। इसके अलावा पुलिस एक साइबर कैफे के छह लोगों से भी पूछताछ कर चुकी है। धमाके की जांच कर रही एनआईए की टीम जांच के बाद दिल्ली लौट गई है।